CELEX: 62012TN0405
Language: lt
Date: 2012-09-10 00:00:00
Title: Byla T-405/12: 2012 m. rugsėjo 10 d. pareikštas ieškinys byloje FH (*) prieš Komisiją

27.10.2012   
               
               
                  LT
               
               
                  Europos Sąjungos oficialusis leidinys
               
               
                  C 331/32
               
            
         2012 m. rugsėjo 10 d. pareikštas ieškinys byloje  FH (*1) prieš Komisiją
         
         (Byla T-405/12)
         (2012/C 331/61)
         Proceso kalba: prancūzų
         
            Šalys
         
         
            Ieškovas: FH (*1), atstovaujamas advokatų É. Boigelot ir R. Murru
         
            Atsakovė: Europos Komisija
         
            Reikalavimai
         
         Ieškovas Bendrojo Teismo prašo:
         
                     —
                  
                  
                     Pripažinti jo ieškinį priimtinu ir pagrįstu.
                  
               
                     —
                  
                  
                     Ir atitinkamai
                     
                                 —
                              
                              
                                 prieš priimant sprendimą iš esmės ir siekiant taikyti tyrimo priemonę, nurodyti pateikti Pagrindų sutartį DI/06350–00, kurią turėjo būti sudariusios Komisija ir bendrovė Intrasoft,
                              
                           
                                 —
                              
                              
                                 panaikinti 2012 m. liepos 10 d. sprendimą ir atitinkamai 2012 m. liepos 11 d. klaidų ištaisymą,
                              
                           
                                 —
                              
                              
                                 priteisti iš Europos Komisijos atlyginti ieškovui patirtą žalą, iš viso 12 500 EUR, su galimybe šią sumą padidinti vykstant procesui,
                              
                           
                                 —
                              
                              
                                 bet kuriuo atveju priteisti iš atsakovės visas bylinėjimosi išlaidas pagal Bendrojo Teismo procedūros reglamento 87 straipsnį.
                              
                           
               
            Ieškinio pagrindai ir pagrindiniai argumentai
         
         Grįsdamas ieškinį ieškovas remiasi trimis pagrindais.
         
                     1.
                  
                  
                     Pirmasis ieškinio pagrindas, susijęs su pareigos motyvuoti, teisėtų lūkesčių ir teisės į gynybą pažeidimu, nes ieškovas apie ginčijamą sprendimą nedelsiant atimti iš jo leidimus patekti į Komisijos pastatus buvo informuotas žodžiu ir šis sprendimas minimas tik ieškovo apklausos, kurią atliko Komisijos žmogiškųjų išteklių ir saugumo tarnyba, protokole. Ieškovas tvirtina, kad ginčijamame sprendime nenurodyti aspektai, dėl kurių Komisija nusprendė priimti tokį sprendimą, ir kad sprendimo teisinis pagrindas ieškovui buvo praneštas klaidų ištaisymu, kai jau buvo kilusios sprendimo pasekmės.
                  
               
                     2.
                  
                  
                     Antrasis ieškinio pagrindas, susijęs su nekaltumo prezumpcijos pažeidimu, nes galima manyti, kad ginčijamas sprendimas grindžiamas vien aplinkybe, kad ieškovą buvo sulaikiusi Belgijos policija, kuri tyrimą vykdė ne dėl jo, o dėl jo vaikystės draugų, su kuriais jis retkarčiais palaikydavo telefoninį ryšį.
                  
               
                     3.
                  
                  
                     Trečiasis ieškinio pagrindas, susijęs su proporcingumo principo pažeidimu, nes Komisija ieškovui uždraudė patekti į jos pastatus, nors jam nebuvo pareikšta jokių kaltinimų, o minėtas tyrimas vyko ne dėl jo.
                  
               
            (*1)  Informacija ištrinta arba pakeista pagal asmens duomenų apsaugos ir (arba) konfidencialumo reikalavimus.